Risto Pullat

Risto Pullat (sündinud 27. novembril 1966 Poolas Łódźis) on eesti õigusteadlane ja kriminoloog.Eesti teaduse biograafiline leksikon, 3. köide.

Elulugu

Pullat lõpetas 1985 Tallinna 21. Keskkooli, õppis 1985–1991 Tartu Ülikoolis õigusteadust. Täiendas end 1991–1993 Helsingi Ülikooli õigusteaduskonnas. Lõpetas 1996. aastal Eesti Riigikaitse Akadeemia politseikolledži, sotsioloogiamagister (2002, Tallinna Pedagoogikaülikool), väitekiri "Organiseeritud kuritegevus taasiseseisvunud Eestis", õigusteaduse doktor (2009, Läti Politseiakadeemia), väitekiri "Organized crime related drug trafficking in the Baltic Sea region. Police point of view". 

Ta töötas aastatel 1993–2014 rahandus-, sise- ja justiitsministeeriumi haldusalas ning kohalikus omavalitsuses.

Teda on autasustatud Poola Vabariigi Kuldse teeneteristiga (2005) ja Politsei teenistusristiga 10-aastase laitmatu teenistuse eest (2010). Risto Pullat omandas esimese politseiametnikuna Eestis doktorikraadi õigusteaduses.

Isiklikku
Koos abikaasa Kerlyga on neil tütar ja poeg. Isa on ajaloolane Raimo Pullat.

Teadustöö
Risto Pullati uurimisvaldkond on organiseeritud kuritegevus Läänemere piirkonnas. Alates 2007 kuulub ta "Trends in Organized Crime" toimetuskolleegiumisse, aastast 2017 on ta "Administratīvā un Kriminālā Justīcija" toimetuskolleegiumi liige. Lisaks teadusartiklitele on ta avaldanud 3 monograafiat ja 6 kollektiivset monograafiat.

Teoseid
 The Restauration of the Independence of Estonia. 1991. // The Finnish Yb. of International Law. II. Helsinki, 1991
 Organiseeritud kuritegevus. Levik taasiseseisvunud Eestis ja naaberriikides. Tallinn, 2002
 Järjestäytynyt rikollisuus Nyky-Virossa ja naapurimaissa. Helsinki, 2003
 Aspekty zorganizowanej przestępczości w Estonii. // Polska Akad Umiejętnosci. Czasopismo Prawa Karnego i Nauk Penalnych. Kraków, 2004
 Organiseeritud kuritegevusega seotud uimastiäri Läänemere maades. Politseiline vaade. Tallinn, 2008 (ilmunud 2009 ka inglise k-s).
 Pullat, Raimo; Pullat, Risto. Viinameri. Salapiiritusevedu Läänemerel kahe sõja vahel. Tallinn, 2010.
 Pullat, Raimo; Pullat, Risto. Viinameri. Pirtusotaa Itämerellä 1920- ja 1930 luvulla. Helsinki, 2012.
 Pullat, Raimo; Pullat, Risto. Spirta jūra. Kontrabanda Baltijas jūra starp diviem kariem. Riga, 2012.
 Pullat, Raimo; Pullat, Risto. Morze wódki. Przemyt spirytusu na Bałtyku w okresie międzywojennym. Kraków, 2013.
 Pullat, Raimo; Pullat, Risto. Viinameri. Salapiiritusevedu Läänemerel kahe maailmasõja vahel. Tallinn, 2021.
 Pullat, Raimo; Pullat, Risto. Vodka Sea. The Illicit Alcohol Trade in the Baltic Sea Region Between the World Wars. Tallinn, 2024.

Viited

Kirjandus


Välislingid


Kategooria:Eesti õigusteadlased
Kategooria:Kriminoloogid
Kategooria:Sündinud 1966